Tudulinna kalmistu ühishaud

Tudulinna kalmistu ühishaud on ühishaud Tudulinna kalmistul Iisaku kihelkonnas, tänapäevase haldusjaotuse järgi Tudulinna külas Alutaguse vallas Ida-Viru maakonnas.

Ühishauda on maetud märtsis 1918 tapetud neli Tudulinna valla elanikku: August Blok, Oskar Iiesaar, Daavet Kiikajon ja Jaak Uuk.

Pole teada, miks nad Saksa esimese okupatsiooni ajal hukati. Nõukogude ajal esitatud versioon, et tegu oli "valgekaartlaste poolt elajalikult mõrvatud Eesti Töörahva Kommuuni aegsete aktivistidega"Helmut Joonuks, Olav Vallimäe. "Kohtla-Järve linn ja rajoon". // Siin- ja sealpool maanteed. Eesti Raamat. Tallinn 1988. Lk 152, ei saa olla õige, sest märtsis 1918 polnud Eestis valgekaarti ega olnud veel olemaski Eesti Töörahva Kommuuni.

Mälestusmärk ühishauale (betoonist valatud alusel on kunstmarmorist tahvel) rajati arvatavasti 1960. aastatel, sest siis üldiselt püstitati väiksematel kalmistutel selliseid mälestusmärke. Millalgi Nõukogude ajal on see ühishaud kuulutatud ajaloomälestiseks. Uuesti on ühishaud kuulutatud riiklikuks kultuurimälestiseks 1. juunil 1995."Kultuurimälestiseks tunnistamine"

Viited

Välislingid
Kultuurimälestis nr 51 "Terroriohvrite ühishaud"

ühishaud
Kategooria:Iisaku kihelkond
Kategooria:Alutaguse vald
Kategooria:Ida-Viru maakonna kultuurimälestised
Kategooria:Saksa okupatsioon Eestis (1917–1918)
Kategooria:1918. aasta Eestis